钦定古今图书集成/明伦汇编/氏族典/第460卷 > 《郑樵通志》 > 尉拨
## 钦定古今图书集成/明伦汇编/氏族典/第460卷 > 《郑樵通志》 > 尉拨

按《魏书尉拨传》：“拨，代人也。父那，濮阳太守。拨为太学
生，募从兖州刺史罗忸击贼于陈、汝，有功，赐爵介休
男。从讨和龙，迁虎贲帅，转千人军将。又从乐平王丕
讨和龙，除凉州军将，击吐谷浑，以功进为子。迁晋昌
镇将，绥怀边民，甚著称绩。入为知臣监，出为杏城镇
将。显祖即位，为北征都将，复拜悬瓠镇将，进爵安城”
侯，转平南将军、北豫州刺吏。后洛州民田智度聚党
谋逆，诏拨击之，获智度，送京师。拨卒，谥敬侯。